# **Oplysninger om vores behandling af dine oplysninger vedr. Viden Djurs profiler på**

# **sociale medier**

## **Underretning om indsamling af personoplysninger**

Viden Djurs er ansvarlig for de personoplysninger, vi behandler om dig. Når vi behandler dine oplysninger, er vi forpligtet til at give dig en række informationer, du kan læse om her. Reglerne herfor fremgår af databeskyttelsesforordningens artikel 13 og 14.

Denne oplysningstekst gælder kun for behandling af personoplysninger, som foregår i forbindelse med uddannelsesinstitutionens profiler på sociale medier. Ved øvrig behandling af personoplysninger, som sker i forbindelse med uddannelsesinstitutionens varetagelse af dennes opgaver, henvises til de særskilte oplysningspligter.

## **Vi er den dataansvarlige – hvordan kontakter du os?**

Viden Djurs er fælles dataansvarlig for behandlingen af de personoplysninger, som foretages i forbindelse med dine besøg på vores sociale medieplatforme.

Du finder vores kontaktoplysninger nedenfor:

Viden Djurs

N. P. Josiassens Vej 44 E

8500 Grenaa

CVR-nummer: 10520509

E-mail: gdpr@videndjurs.dk

Telefonnummer: 8758 0400

## **Kontaktoplysninger på databeskyttelsesrådgiveren**

Hvis du har spørgsmål til vores behandling af dine oplysninger, er du altid velkommen til at kontakte vores databeskyttelsesrådgiver.

Du kan kontakte vores databeskyttelsesrådgiver Anne Lene Pugholm på:

E-mail: dpo@itcn.dk

## **Formålet med og retsgrundlaget for behandlingen af dine personoplysninger, kategorier af personoplysninger samt opbevaringsperiode for dine personoplysninger**

Personoplysninger om den registrerede indhentes og behandles som led i uddannelsesinstitutionens varetagelse af sine myndighedsopgaver som offentlig myndighed. Der vil derfor blive behandlet en række personoplysninger om dig, når du kontakter og interagerer med os via vores sider på sociale medier.

Derudover behandler uddannelsesinstitutionen personoplysninger for at kunne yde den bedst mulige service som offentlig myndighed.

|  |  |  |  |  |
| --- | --- | --- | --- | --- |
| **Formålet med behandlingen** | **Kategorier af personoplysninger** | **Retsgrundlag** | **Opbevaringsperiode** | **Hvor stammer data fra** |
| **Facebook, Instagram, LinkedIn, YouTube, TikTok:**Formålet er PR og markedsføring, således uddannelsesinstitutionen er i stand til at indfange og fastholde kommende og nuværende elever. Samtidig er formålet at skabe en tættere relation og gøre opmærksom på skolens dagligdag og værdier. I forlængelse heraf behandles oplysningerne til statistik og analyse.Formålet er at kunne kommunikere med dig, hvis du kommenterer på et opslag, laver en anmeldelse eller sender os en besked. | Oplysninger, der er tilgængelige på din profil som f.eks. dit navn, køn, civilstatus, arbejdsplads, telefonnummer, fotos, familiære relationer, interesser og din by. Dine tilkendegivelser vedr. ”synes godt om” eller andre reaktioner på vores profil.Kommentarer, du foretager på vores opslag.Din besøgsgang på vores profil.Indhold af beskeder, der sendes via Messenger eller lignende chatfunktioner.Cookies, som placeres af den enkelte udbyder. | Databeskyttelsesforordningens art. 6, stk. 1, litra e.Databeskyttelsesforordningens art. 9, stk. 2, litra b. | Opbevaringsperioden løber indtil uddannelsesinstitutionen ikke længere har en saglig årsag til at behandle oplysningerne. Du kan til enhver tid gå ind og fjerne dit ”synes godt om” eller kommentarer på platformen. Der henvises i øvrige til de enkelte udbydere af sociale mediers privatlivspolitikker i afsnittet for ”Modtagere af personoplysninger ved videregivelse samt retsgrundlag for videregivelse ” i denne oplysningspligt. | Oplysninger stammer fra den registrerede selv eller fra det sociale medie, som indsamler oplysningerne. |

Dine personoplysninger opbevares på en sådan måde, at det ikke er muligt at identificere dig i et længere tidsrum end det, der er nødvendigt til de formål, hvortil de pågældende personoplysninger behandles, jf. databeskyttelsesforordningens artikel 5, stk. 1, litra e.

## **Modtagere af personoplysninger ved videregivelse samt retsgrundlaget for videregivelsen**

Nedenstående modtagere er fælles dataansvarlige med uddannelsesinstitutionen.
Du kan via nedenstående links læse mere om, hvordan den enkelte udbyder behandler dine personoplysninger og hvem de måtte videregive personoplysninger til:

|  |  |  |  |
| --- | --- | --- | --- |
| **Navn på modtagere** | **Adresse** | **Retsgrundlag** | **Formål – udbyderens privatlivspolitikker**  |
| FacebookInstagramLinkedInYouTubeTikTok | EU, USA og Kina | Databeskyttelsesforordningens art. 6, stk. 1, litra e.Databeskyttelsesforordningens art. 9, stk. 1, litra b. | <https://m.facebook.com/about/privacy/previous><https://privacycenter.instagram.com/><https://www.linkedin.com/legal/privacy-policy> <https://policies.google.com/privacy?hl=da> <https://www.tiktok.com/legal/page/eea/privacy-policy/en>  |

## **Overførsel til modtagere i tredjelande, herunder internationale organisationer**

Når der sker en overførsel til et usikkert tredjeland uden for EU og EØS, baseres behandlingens overførselsgrundlag på EU-Kommissionens tilstrækkelighedsafgørelse Data Privacy Framework eller EU-Kommissionens standardkontraktbestemmelser, som findes via nedenstående link:

[Standard Contractual Clauses (SCC) | EU-Kommission (europa.eu)](https://ec.europa.eu/info/law/law-topic/data-protection/international-dimension-data-protection/standard-contractual-clauses-scc_de)

Ønskes en kopi af overførselsgrundlaget udleveret, skal der rettes henvendelse til den fælles dataansvarlige, som er udbyder af det pågældende medie.

## **Retten til ikke at blive gjort til genstand for en afgørelse alene baseret på automatisk behandling**

Du har ret til ikke at blive gjort til genstand for en automatisk afgørelse i de tilfælde, hvor det ikke er nødvendigt for indgåelsen eller opfyldelsen af en kontrakt mellem dig og os, er hjemlet i EU-ret eller dansk national ret eller i tilfælde, hvor afgørelsen er baseret på den registreredes samtykke. Vi foretager ikke automatiske afgørelser på dine personoplysninger, som har retsvirkning for, eller betydeligt påvirker dig som registrerede.

## **Retten til at trække samtykke tilbage**

Du har til enhver tid ret til at trække dit samtykke tilbage. Dette kan du gøre ved at kontakte os på de kontaktoplysninger, der fremgår ovenfor.

Hvis du vælger at trække dit samtykke tilbage, påvirker det ikke lovligheden af vores behandling af dine personoplysninger på baggrund af dit tidligere meddelte samtykke og op til tidspunktet for tilbagetrækningen. Hvis du tilbagetrækker dit samtykke, har det derfor først virkning fra dette tidspunkt.

## **Dine rettigheder**

Du har, efter databeskyttelsesforordningens artikel 15-18 samt artikel 20-21, en række rettigheder i forhold til vores behandling af oplysninger om dig. Hvis du vil gøre brug af dine rettigheder, skal du kontakte os via kontaktoplysningerne angivet øverst i dokumentet.

#### **Ret til at se oplysninger (indsigtsret)**

Du har ret til at få indsigt i de oplysninger, som vi behandler om dig. Der kan forekomme særlige tilfælde, hvor indsigtsretten ikke kan påberåbes.

#### **Ret til berigtigelse (rettelse)**

Du har ret til at få urigtige oplysninger om dig selv rettet.

#### **Ret til sletning**

I særlige tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer.

#### **Ret til begrænsning af behandling**

Du har visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

#### **Ret til at transmittere oplysninger (dataportabilitet)**

Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført disse personoplysninger fra én dataansvarlig til en anden uden hindring.

#### **Ret til indsigelse**

Du har i visse tilfælde ret til at gøre indsigelse mod vores eller lovlige behandling af dine personoplysninger. Du kan også gøre indsigelse mod behandling af dine oplysninger til direkte markedsføring.

Du kan læse mere om dine rettigheder i Datatilsynets vejledning om de registreredes rettigheder, som du finder på www.datatilsynet.dk.

## **Klage til Datatilsynet**

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på www.datatilsynet.dk.